projecte-aina/catalan_government_crawling huggingface dataset:
CCI és un projecte que pretén aprofundir en el coneixement, i així millorar la capacitat d'actuació, davant el sentiment d'inseguretat que suposa la delinqüència no organitzada contra persones i propietats, així com l'impacte negatiu d'actes o situacions que sense ser constitutius de delictes, incideixen en el sentiment d'inseguretat dels ciutadans.
Es desenvoluparan cinc laboratoris de disseny per recollir els requeriments i dades sobre les diferents àrees de treball, amb l'objectiu de generar i compartir la informació que permeti aconseguir eines per a una millor comprensió, aplicació i extensió del Model Europeu de Seguretat.
El Departament d'Interior, mitjançant la Direcció General d'Administració de Seguretat i la Direcció General de la Policia, participa com a soci en el projecte.
El coordinador és la Universitat de Saldford (Regne Unit).
La durada del projecte és de 36 mesos (maig 2018 a abril 2021) i està finançat pel programa HORIZON 2020 de Recerca en l'àmbit de la Seguretat de la Comissió Europea.
El projecte Land-Sea té l'objectiu principal d'abordar les polítiques de gestió de zones costaneres, pel que fa especialment a la preservació dels ecosistemes de la costa i el seu desenvolupament socioeconòmic en clau de sostenibilitat i especialment en estratègies per fomentar l'ecoturisme.
El Parc Natural del Delta de l'Ebre, és l'exemple triat a Catalunya, durant aquest 2019 per treballar amb les prioritats de la Carta Europea de Turisme Sostenible.
El Parc és l'hàbitat aquàtic més extens de Catalunya i té una rica diversitat d'ambients, així mateix forma part del Sistema d'Espais Naturals Protegits de Catalunya el quals permeten la conservació de la biodiversitat de les zones costaneres però alhora representen un atractiu per als turistes.
Per preservar aquests espais, és necessari crear projectes, plans i polítiques per mantenir-les com a atractiu turístic, sempre reduint el seu impacte ambiental.
Els principals objectius de la implementació del projecte al Parc són:
Així mateix, es donarà a conèixer com s'està implementant el Pla de foment del turisme de natura, incloent les polítiques de promoció que el nou pla de màrqueting desenvolupa.
Aquest intercanvi, previst pel proper mes de maig, tancarà el fase del projecte de coneixement i intercanvi de les millors pràctiques possibles.
Els socis del projecte a Catalunya, són la Generalitat de Catalunya (a través de la Direcció General de Turisme) i l'Agència d'Ecologia Urbana de Barcelona (de l'Ajuntament de Barcelona), treballaran juntament amb les regions de Molisse (Itàlia), Varna (Bulgària) i Hamburg.
Land-Sea està cofinançat pel programa Interreg Europe que ajuda els governs regionals i locals europeus a desenvolupar polítiques que generin un impacte sostenible per a les persones i els territoris, a través de la creació d'espais on compartir experiències, per millorar les polítiques de gestió sostenible dels ecosistemes terrestre i marí.
El projecte té una durada de cinc anys i un finançament de més d'un milió d'euros.
El projecte H2020 SMART-Plant, que comença a encarar la seva fase final, està implementant solucions eco-innovadores que renovin tecnològicament les plantes de tractament d'aigües residuals existents.
L'aplicació d'aquestes tecnologies ha d'impulsar la producció de productes d'alt valor afegit, com ara cel·luloses, bioplàstics o biofertilitzants, i evitar alhora la generació de materials residuals.
Gràcies a la participació d'Aigües de Manresa, el Centre Tecnològic BETA de la UVic-UCC i el grup de recerca GENOCOV de la UAB s'han posat en funcionament dues plantes pilot a la depuradora de Manresa.
El projecte SMART-Plant vol demostrar amb aquestes plantes pilot que és possible obtenir nous productes (com ara diversos tipus de biofertilitzants o biofuel) a partir del tractament de les aigües residuals, a la vegada que es redueix tant el seu cost energètic com les seves emissions.
En el projecte també participen una planta d'Holanda, on es generen fangs (a partir dels residus de tractament de l'aigua) amb un alt contingut de cel·lulosa, i una altra planta de Verona (Itàlia), on es generen fangs rics en fòsfor.
Aquests fangs, que s'han generat també a partir d'altres tecnologies del projecte SMART-Plant, es traslladen després a Manresa.
Aquest projecte, coordinat per la Universitat de Verona, va rebre un premi de l'iWater, el Saló Internacional del Cicle Integral de l'Aigua.
El projecte, que es va posar en marxa el juny del 2016 amb una durada de quatre anys, ha rebut finançament del programa de recerca i innovació Horizon 2020 de la Unió Europea.
En el projecte europeu BIOCON-CO2, iniciat l'1 de gener de 2018, hi participen el Grup d'Enginyeria de Bioprocessos i Biocatàlisi Aplicada i la Planta Pilot de Fermentació del Departament d'Enginyeria Química, Biològica i Ambiental de la UAB i LEITAT, aquest últim com a soci líder del projecte.
El projecte té com a objectiu desenvolupar processos biotecnològics per a transformar el CO 2 generat per la industrial metal·lúrgica, cimentera i elèctrica en compostos de valor afegit per a la industria química.
Aquest bioprocessos, a més de reduir les emissions del CO 2 a l'atmosfera, també reduirien la dependència del petroli de la industria química, la qual podria fer servir el CO 2 com a font de carboni.
En aquest projecte es desenvoluparan quatre tipus diferents de processos biotecnològics basats en la utilització de microorganismes aerobis, anaerobis i enzims.
La principal tasca que es desenvoluparà al Departament d'Enginyeria Química, Biològica i Ambiental de la UAB, coordinada pel Dr.
Gregorio Álvaro, es centrarà en la producció d'àcid làctic a partir de CO 2 utilitzant un sistema multi-enzimàtic en cascada.
El grup també utilitzarà aquest hidroxiàcid com a monòmer per a la síntesi enzimàtica d'àcid polilàctic (PLA), un polímer termoplàstic i biodegradable d'utilitat per a aplicacions biològiques i mèdiques.
BIOCON-CO2 està finançat per la Comissió Europea dins del marc de l'Horitzó 2020 i gestiona un pressupost de 6.999.886,25 euros.
Finalitza amb èxit el Saving-e, un projecte portat a terme a l'estació depuradora d'aigües residuals de Rubí que ha permès assolir reduccions de fins al 35% en el consum d'energia al procés biològic de tractament i increments de fins al 35% en la producció d'energia en forma de biogàs.
Aquesta iniciativa europea, que s'ha dut a terme entre 2015 i 2019 i ha comptat amb un pressupost superior als 1,1 milions d'euros, fa possible el salt d'escala laboratori a planta pilot per redissenyar una depuradora urbana i reconvertir-la en un procés productor d'energia.
Aquest novedós projecte ha estat cofinançat pel programa LIFE.
El consorci del projecte ha estat format per l'Agència Catalana de l'Aigua (ACA), Depuración de Aguas del Mediterráneo (DAM), la Water Supply and Sanitation Technology Platform (WssTP) i la Universitat Autònoma de Barcelona (UAB), que ha actuat com a coordinadora del projecte.
El projecte Saving-E ha demostrat, a escala pilot i amb aigües residuals urbanes reals, tant a altes com a baixes temperatures (15oC), que el balanç energètic d'una depuradora urbana es pot millorar fins a convertir-la en un sistema amb consum nul d'energia, o fins i tot, en un productor net.
L'Observatori Català de la Joventut de l'Agència Catalana de la Joventut participa en el projecte europeu European Cohort Development Project (Eurocohort-ECDP), destinat a dissenyar i promoure la realització d'una enquesta pànel a infants i joves a nivell europeu.
El projecte està liderat per la Manchester Metropolitan University, compta amb la participació de 16 organitzacions d'11 estats membres de la UE i té el suport d'un consell assessor format per 11 experts en benestar infantil i juvenil i en metodologia d'enquestació.
EuroCohort aspira a ser una Infraestructura de Recerca de la UE, de manera que la UE finançaria la coordinació de l'enquesta i cada estat membre pagaria els costos de l'operació al seu territori.
Actualment només existeixen dues enquestes que siguin una Infraestructura de Recerca de la UE.
EuroCohort es centraria en el benestar objectiu i subjectiu dels infants acabats de néixer i de vuit anys, i en faria un seguiment al llarg del temps fins que tinguessin 25 anys.
El projecte, finançat amb 2.048.880 euros pel programa de recerca H2020 i té una durada de dos anys (2018-2019).
El projecte Look Wide té l'objectiu de desenvolupar un mètode de treball per a donar suport a les víctimes de la violència de gènere en el col·lectiu LGTBI mitjançant la integració de la diversitat de gènere i sexual en el treball de professionals i serveis que treballen amb víctimes de violència de gènere.
Actualment aquest col·lectiu no estan rebent un suport adequat a la Unió Europea i això fa que es violin els seus drets.
La diversitat sexual no s'integra en els enfocaments de treball dels refugis i dels serveis d'assessorament psicològic, jurídic i professional i, per tant, les persones LGTBI no acudeixen a aquests serveis; o, quan ho fan, no reben serveis adaptats a les seves necessitats.
A Look Wide, hi participa la Fundació Surt, com a entitat catalana, com a sòcia líder juntament amb les següents europees:
Les activitats que es duen a terme en el projecte són:
El projecte té una durada de dos anys, disposa d'un pressupost de 535.520,31 euros i està cofinançat pel programa Drets, ciutadania i drets (REC).
AwArtMali és un projecte entre socis d'Itàlia, Espanya i Xipre, amb el suport d'una ONG i una agència de comunicació de Mali.
El projecte té com a objectiu contribuir al canvi de percepcions i el comportament dels ciutadans de Mali buscant una migració irregular cap a la UE com a solució als seus problemes econòmics i socials.
Els resultats esperats del projecte són:
El projecte compta amb la representació catalana d'Instrategies, un think & do amb seu a Barcelona especialitzat en afers europeus i internacionals, focalitzat en mobilitat, migracions i gestió de la diversitat.
El projecte té una durada de 18 mesos (desembre 2018 a maig 2020) i està finançat pel fons sobre l'Asil, la Migració i la Integració (AMIF).
AwArtMali disposa d'un pressupost de 727.300 euros.
La ciutat de Barcelona ha acollit la presentació del projecte StarLife, una nova infraestructura informàtica innovadora fruit de la col·laboració entre el Barcelona Supercomputing Center, el Centre de Regulació Genòmica i l'Institut de Recerca Biomèdica.
El cost de la iniciativa ha estat d'1,7M€ i ha estat finançat per part de la Fundació Bancària La Caixa, la Generalitat de Catalunya a través del Fons Europeu de Desenvolupament Regional (FEDER) i pel pressupost aportat per les tres institucions participants.
El nou superordinador està pensat per donar un servei d'alt rendiment a la creixent necessitat de manipular, analitzar i emmagatzemar les grans quantitats de dades necessàries per a la investigació biomèdica i la medicina personalitzada.
La interpretació d'aquestes dades i la seva integració en entorns de simulació és imprescindible per a progressar en el desenvolupament de la investigació biomèdica i la medicina personalitzada.
Aquesta nova tecnologia ha estat possible gràcies a la voluntat de col·laboració entre els tres organismes participants, que ja comparteixen des del 2014 un programa conjunt de biologia computacional.
La nova infraestructura ja està ubicada a les instal·lacions del Barcelona Supercomputing Center.
Ja està disponible la resolució de la 4a edició de la beca DevReporter, convocada per Lafede.cat – Federació d'Organitzacions per a la Justícia Global.
L'entitat participa del projecte Frame, Voice Report! finançat pel DEAR Programme de la Unió Europea.
El projecte està impulsat per un consorci liderat per la plataforma CISU (Dinamarca) i compta amb la participació d'organitzacions de segon nivell de diversos països i regions: Lafede.cat (Catalunya), Resacoop (Auvergne-Rhône-Alpes, França), COP (Piemont, Itàlia), Fingo (Finlàndia), 11.11.11 (Flandes, Bèlgica) i la fundació Wilde Ganzen (Països Baixos).
És un projecte de 3 anys de durada (desembre 2017 - novembre 2020) i té un pressupost total de 7.777.777 euros.
Es tracta d'un projecte de subvencions en cascada i cada plataforma convoca beques amb l'objectiu de reforçar la capacitat comunicativa de les organitzacions de la societat civil petites i mitjanes i d'incentivar una mirada crítica a la ciutadania sobre els Objectius de Desenvolupament Sostenible (ODS).
Són cofinançadors l'Agència Catalana de Cooperació al Desenvolupament i l'Ajuntament de Barcelona i hi col·labora el Col·legi de Periodistes de Catalunya.
Aquest 2019, a la 4a edició de la beca DevReporter, s'han becat un total de 13 projectes dels 29 projectes presentats.
En aquesta ocasió s'han concedit 11 beques de la categoria C (20.000 euros) i dues de la categoria A (10.000 euros).
Cinc dels projectes becats s'havien presentat a l'edició anterior i han guanyat la beca després de reformular-se en base a les recomanacions de l'anterior jurat.
Els projectes becats aborden les tres grans temàtiques que proposava la convocatòria: desigualtats de gènere (a Bolívia, El Salvador); transnacionals, conflictes ambientals i vulneració de drets humans (Mèxic, Guatemala, Marroc) i migracions (menors no acompanyats, deportacions, relats migratoris, dones migrants, empreses de seguretat i ruta migratòria africana).
Paral·lelament, durant aquest mes de juny començaran a veure la llum els treballs becats a l'edició anterior (2018).
Les resolucions de la tercera edició (2018) i la quarta edició (2019) ja estan disponibles en línia.
Eurecat neix amb la vocació de ser un referent en la cooperació públic i privada en l'àmbit de la investigació i la innovació, sent un dels principals actors en la implementació de l'estratègia tecnològica de Catalunya, a partir de la RIS3CAT.
La seva missió consisteix en proveir al sector industrial i empresarial amb tecnologia diferencial i coneixement avançat per donar resposta a les necessitats d'innovació de les empreses i impulsar la seva competitivitat.
En el marc d'aquest objectiu, EURECAT col·labora en diversos projectes europeus per tal d'enfortir la capacitat innovadora europea i establir les bases per a la ciència i la tecnologia del futur de la regió.
DIH-HERO és un dels projectes europeus dels quals EURECAT és participant i que ha rebut fons del programa d'innovació i recerca de la UE Horizon 2020.
DIH-HERO és una plataforma independent que connecta Digital Innovation Hubs a tot Europa amb l'objectiu de crear una xarxa sostenible per a tots aquells que participen activament en el sector de la robòtica sanitària.
El consorci del projecte està format per 17 socis principals distribuïts en 11 països paneuropeus.
Per tal de connectar innovadors, proveïdors, empreses, usuaris i polítics, DIH-HERO establirà un portal en línia on oferirà múltiples serveis que faciliten la col·laboració en diverses innovacions, posant l'accent en l'intercanvi de bones pràctiques i millorant la distribució de la innovació en tota la cadena de valor.
DIH-HERO permetrà a les pimes catalanes testejar i conèixer els avenços tecnològics a través del que es coneix com a proves pilot, maximitzant el seu impacte i reduint el seu temps de comercialització.
El proper 9 de juliol EURECAT ha organitzat una jornada de difusió del DIH-HERO, on presentarà aquesta xarxa europea de Digital Innovation Hubs (DIHs) en robòtica i intel·ligència artificial aplicades a eHealth, aportarà informació sobre oportunitats de finançament per al sector, oportunitats de networking i col·laboració, i sobre el DIH català en aquest àmbit.
L'Info Day s'adreça especialment a pimes vinculades a l'àrea de robòtica i intel·ligència artificial que treballin o vulguin treballar amb el sector de l'eHealth; usuaris final d'aquestes tecnologies per al sector Salut (centres hospitalaris, residències, empreses d'assistència, etc.); i grans empreses, associacions, clústers o d'altre tipus d'entitats que estiguin relacionada amb l'eHealth i vulgui saber més sobre com vincular-se a la Comunitat o HUB català.
El projecte S2S4E, finançat amb fons de la Unió Europea (UE), va presentar el passat 20 de juny els seus nous pronòstics subestacionals i estacionals que han de permetre millorar la preparació davant de fenòmens meteorològics extrems en el context d'un clima canviant i que podrien ser útils per als professionals de protecció civil i per a les indústries que depenen del clima.
El nou pronòstic està disponible online i es denomina S2S4E Decision Support Tool (DST).
Mostra pronòstics a escala global de precipitació, radiació solar, temperatura i vent que van des d'una setmana fins a tres mesos vista.
El seu ús serà gratuït com a mínim fins a finals de novembre del 2020.
El DST s'ha desenvolupat específicament per al sector energètic i, per tant, també mostra pronòstics de demanda d'energia elèctrica o la producció d'energia eòlica, solar i hidroelèctrica.
En el seu desenvolupament hi ha treballat científics experts en el clima en cooperació amb companyies energètiques, prenent com a base el pronòstic operacional global de l'European Centre for Medium-Range-Eather Forecasts, així com els pronòstics del National Center for Environmental Prediction.
El DST també ajudarà a lluitar contra el canvi climàtic ja que millorarà la integració de les energies renovables en el subministrament d'energia fent que els pronòstics per a la producció d'energia solar, eòlica i hidroelèctrica siguin més fiables, cosa que podria fer reduir la dependència dels combustibles fòssils.
Tot i que ha estat desenvolupat per donar servei al sector energètic, les previsions del DST també poden ser útils per professionals d'altres sectors com ara agricultors, tècnics de protecció civil o analistes climàtics de les companyies d'assegurances.
El sector vinícola n'és un exemple clar: saber amb anticipació si una temporada serà particularment seca o humida pot marcar la diferència per als productors de vi a l'hora de decidir com podar les vinyes o com controlar les plagues.
S2S4E (Sub-Seasonal to Seasonal Climate Forecasting for Energy) és un projecte finançat pel programa de recerca i innovació Horizon 2020 de la UE i té l'objectiu de fer que els pronòstics climàtics a llarg termini per a les energies renovables siguin més fiables i fàcils d'utilitzar.
Alhora, aquest projecte representa el primer intent real de convertir el coneixement d'avantguarda sobre el clima en un servei operatiu adaptat al mercat de l'energia.
Està coordinat pel BSC i compta amb 12 socis d'Espanya, França, Noruega, Alemanya, Itàlia el Regne Unit i Suècia.
La Directiva SRI (Directiva sobre la Seguretat de les Xarxes i Sistemes d'Informació) va crear un grup de cooperació format per estats membres, la Comissió Europea i l'ENISA (Xarxa Europea d'Informació i Seguretat) per tal de donar suport i facilitar la cooperació estratègica i l'intercanvi d'informació per contribuir a la millora de la ciberseguretat a la UE.
A través d'aquest grup s'estan desenvolupant aspectes claus del projecte de recomanació per donar una resposta coordinada a possibles incidents cibernètics a gran escala.
Com a resultat del primer informe de situació realitzat en el marc de la directiva, ha sorgit la necessitat de comptar amb eines més flexibles i nous suports pels membres del grup.
La Comissió Europea proposa contractar un gerent per millorar el nivell de cooperació transfronterera entre els estats membres.
El gerent, a partir de les deliberacions del grup de cooperació, també oferirà mecanismes de suport (incloent-t'hi eines informàtiques, tallers, visites entre parells, etc.) per millorar els fluxos d'informació amb notificacions i informes anuals i per donar suport a la capa operativa del projecte de recomanació per una resposta coordinada.
Les tasques específiques a realitzar per part d'aquest futur gerent seran:
Aquesta licitació està finançada amb fons europeus a través del fons Mecanisme Connectar Europa (CEF.)
L'objectiu del present contracte de licitació consisteix en la provisió de suport tècnic i científic a la Comissió en tres àmbits diferenciats per a l'aplicació de la legislació sobre naturalesa de la Unió Europea (Directiva 2009/147/CE sobre aus i Directiva 92/43/CEE sobre hàbitats):
Els casos que s'avaluaran afectaran probablement a tots els estats membres i s'espera que abordin qüestions com l'impacte de les activitats humanes en els llocs Natura 2000, la conformitat de projectes finançats per la UE amb els requisits de la legislació sobre natura de la UE, la suficiència del finançament Natura 2000, la protecció d'espècies individuals, l'adequació de les mesures de gestió de la conservació per als llocs Natura 2000, la sostenibilitat de la caça i, en certa mesura, la suficiència de designacions de llocs (especialment marins).
Això pot incloure accions de suport a l'elaboració de plans de conservació dirigits a les espècies o els hàbitats que s'especifiquen als annexos de les Directives sobre aus i hàbitats.
Aquestes tasques hauran de tenir una durada estimada de 12 mesos.
L'objectiu de la present licitació és proporcionar serveis de suport a la Comissió Europea en la implementació i el desenvolupament de la legislació i les polítiques de residus d'una manera que garanteixi la transició cap a una economia més eficient i circular.
Els principals serveis que s'hauran d'oferir a la Comissió en el marc d'aquesta licitació són:
Aquestes tasques requeriran la realització d'exercicis d'avaluació qualitativa així com anàlisis quantitatives dels impactes econòmics, socials i ambientals de noves mesures o d'altres polítiques (incloent-hi l'elaboració) i el suport a la preparació de les avaluacions d'impacte.
Depenent de la naturalesa de les sol·licituds, el contractista haurà d'encarregar-se del desenvolupament de recomanacions/fulls de ruta específics per país/sector, o la preparació de documents d'orientació públics sobre la implementació de la política de residus.
Aquestes tasques específiques requeriran el contacte directe amb autoritats dels estats membres, grups d'interès i oficines estadístiques, així com l'organització de tallers i reunions.
L'objectiu de la present licitació és prestar, principalment a la DG Home, però també a altres serveis de la Comissió, així com a agències de l'àmbit dels assumptes interns [Oficina Europea de Policia (EUROPOL), Agència Europea per a la Gestió Operativa de Sistemes Informàtics de Gran Magnitud a l'Espai de Llibertat, Seguretat i Justícia (eu-LISA), Oficina Europea de Suport a l'Asil (EASO), Agència Europea de la Guàrdia de Fronteres i Costes (Frontex) i Observatori Europeu de les Drogues i les Toxicomanies ( EMCDDA)] serveis oportuns de base empírica i de caràcter intel·lectual per donar suport a les seves activitats d'avaluació d'impacte, d'avaluació i serveis relacionats en l'àrea de migració i afers interiors.
Aquesta licitació consta de dos lots:
Lot 1: Contracte marc relatiu a l'avaluació d'impacte, l'avaluació i serveis relacionats amb les avaluacions en l'àmbit de la migració
Les següents intervencions poden ser objecte d'avaluació en l'àmbit de la migració:
Lot 2: Contracte marc relatiu a l'avaluació d'impacte, l'avaluació i serveis relacionats amb les avaluacions en l'àmbit de la seguretat
Les següents intervencions poden ser objecte d'avaluació en l'àmbit de la seguretat:
Les següents iniciatives poden ser objecte d'avaluació en els dos àmbits:
Altres serveis relacionats amb l'avaluació de l'impacte en l'àmbit de la migració i la seguretat poden incloure: informes sobre l'execució d'instruments legislatius; estudis de viabilitat; exercicis de recopilació de dades; consulta de les parts interessades; quantificació i monetització dels costos de les opcions polítiques; definició de marcs metodològics; etc.